மிசல் மயோர்

மிசல் மயோர் (Michel G.E. Mayor, பிறப்பு: 12 சனவரி 1942) சுவிட்சர்லாந்தைச் சேர்ந்த விண்ணிய இயற்பியலாளர். இவர் செனீவா பல்கலைக்கழகத்தில் பேராசிரியராக இருந்து ஓய்வு பெற்றவர். இவர் 2007 இல் பணி ஓய்வு பெற்றார் என்றாலும் செனீவா வான்காணகத்தில் ஆய்வாளராக உள்ளார். 2019 ஆம் ஆண்டுக்கான இயற்பியல் நோபல் பரிசு சேம்சு பீபிள்சு (1/2 பரிசுத்தொகை), திதியே கெலோ (1/4 பரிசுத்தொகை) ஆகியோருடன் சேர்ந்து இவருக்கு வழங்கப்பட்டது. 2010 ஆம் ஆண்டில் விக்டர் அம்பார்ட்ஃசுமியன் அனைத்துலக பரிசை வென்றார்.. பின்னர் இவருக்கு 2015 இல் கியோட்டோ பரிசு அளிக்கப்பெற்றது. 

51 பெகாசசு என்னும் விண்மீன் கூட்டத்தின் அருகே உள்ள ஒரு விண்மீனைச் சுற்றி ஒரு கோள் சுற்றி வருவதை திதியே கெலோ என்பாருடன் சேர்ந்து 1995 இல் முதன்முதலாகக் கண்டுபிடித்ததற்காக, இவருக்கு 2019 ஆம் ஆண்டுக்கான இயற்பியல் பரிசு வழங்கபெற்றது.

மயோர் இலசான் பல்கலைக்கழகத்தில் பயின்று அறிவியலில் முதுநிலை பட்டத்தை 1966 இலும் செனீவாவில் வானியலில் முனைவர் பட்டத்தை 1971 இலும் பெற்றார். பின்னர் ஆய்வுக்கான நெடிய விடுப்பில் வட சிலி நாட்டில் இருக்கும் ஐரோப்பிய தென் வான்காணகத்திலும் அவாயி பல்கலைக்கழகத்திலும் சென்று ஆய்வு செய்தார்..

மேற்கோள்கள்

1942 பிறப்புகள்
வாழும் நபர்கள்
சுவிட்சர்லாந்து வானியலாளர்கள்
சுவிட்சர்லாந்து இயற்பியலாளர்கள்
புறக்கோள் கண்டுபிடிப்பாளர்கள்
நோபல் இயற்பியற் பரிசு பெற்றவர்கள்
நோபல் பரிசு பெற்ற சுவிட்சர்லாந்து நபர்கள்